Legislatívna rada vlády
    Slovenskej republiky

          								Na rokovanie vlády SR
	          							Dňa 1. februára 2006
								Materiál č.: 20636/2005
								K bodu: 1

S T A N O V I S K O 
 
 k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon  č. 381/2001 Z.z.  o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/1964 Zb.  Občiansky zákonník v znení neskorších predpisov (tlač 1382 )

 
I
 
Predseda Národnej rady Slovenskej republiky Pavol Hrušovský požiadal listom z 18. novembra 2005 vládu Slovenskej republiky podľa § 70 ods.2 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov o zaujatie stanoviska k návrhu skupiny poslancov na vydanie zákona, ktorým sa mení a dopĺňa zákon č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/1964 Zb.  Občiansky zákonník v znení neskorších predpisov (tlač č.1382).

II

       Účelom zákona  je zabrániť nekontrolovanej migrácii poistníkov v priebehu poistného obdobia a tiež znížiť počet poistných plnení za nepoistené motorové vozidlá z poistného garančného fondu spravovaného Slovenskou kanceláriou poisťovateľov.

III

Legislatívna rada vlády SR návrh zákona prerokovala na svojom zasadnutí dňa 24. januára 2006  s pripomienkami  uvedenými v časti IV tohto stanoviska.

 
IV
Návrh
 
STANOVISKO
vlády Slovenskej republiky
 
 k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon  č. 381/2001 Z.z.  o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/1964 Zb.  Občiansky zákonník v znení neskorších predpisov (tlač 1382)
 
Vláda Slovenskej republiky prerokovala  návrh skupiny poslancov na vydanie zákona, ktorým sa mení a dopĺňa zákon č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/1964 Zb.  Občiansky zákonník v znení neskorších predpisov (tlač č.1382) s  nasledovnými  pripomienkami:

Článok I:

K bodu 2
-navrhované znenie bodu 2 nahradiť týmto textom:
„2. V § 9 sa vypúšťa odsek 4. Doterajší odsek 5 sa označuje ako odsek 4.“.

K bodu 3
-za slovo „uzavrieť“ vložiť slová „na to isté obdobie“,
-na konci vety doplniť bodku.

Článok III:

-uviesť presný dátum nadobudnutia účinnosti zákona.

 

 
V Bratislave 27. januára 2006
 
Vpracoval : Pavel Kanka
Schválil :     Štefan Grman
	       generálny riaditeľ
           sekcie vládnej legislatívy

 

 

							Daniel  L i p š i c
 
						        podpredseda vlády SR,
						    minister spravodlivosti SR a
      predseda Legislatívnej rady vlády SR